Diari Oficial de la Generalitat Valenciana


Sumari del DOGV 9846, del 10-05-2024 (2024/3560)

RESOLUCIÓ de 6 de febrer de 2024, del director general d'Urbanisme, Paisatge i Avaluació Ambiental, per la qual es formula informe d'impacte ambiental del Projecte d'ampliació de la subestació transformadora de 132/66/20 kV ST Rambleta i Projecte de nova línia aèria trifàsica doble circuit 66 kV d'interconnexió entre ST Rambleta i STR Moncofa, en els termes municipals de Nules i de la Vall d'Uixó. Expedient: (1608739) 079/2020/AIA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3560


Data del document
:   06-02-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 6 de febrer de 2024, del director general d'Urbanisme, Paisatge i Avaluació Ambiental, per la qual es formula informe d'impacte ambiental del Projecte d'ampliació de la subestació transformadora de 132/66/20 kV ST Rambleta i Projecte de nova línia aèria trifàsica doble circuit 66 kV d'interconnexió entre ST Rambleta i STR Moncofa, en els termes municipals de Nules i de la Vall d'Uixó. Expedient: (1608739) 079/2020/AIA. [2024/3560]  
«Informe d'impacte ambiental  
Expedient: (1608739) 079/2020/AIA.  
Títol: Projecte d'ampliació de la subestació transformadora de 132/66/20 kV ST Rambleta i projecte de nova línia aèria trifàsica doble circuit 66 kV d'interconnexió entre ST Rambleta i STR Moncofa.  
  
Promotor: I-DE Redes Eléctricas Inteligentes, SAU.  
Òrgan substantiu: Servici Territorial d'Indústria i Energia de Castelló.  
Ref. òrgan substantiu: ATLINE/2019/86/12 i ATRCCT/2019/84/12.  
  
Localització: terme municipal de Nules i de la Vall d'Uixó (Castelló).  
Antecedents i tramitació administrativa  
La província de Castelló s'ha desenvolupat de manera significativa en els últims anys, produint-se un important increment de la demanda elèctrica, tant residencial com industrial.  
Amb l'objecte d'oferir un servici elèctric regular i millorar la qualitat de subministrament dels municipis limítrofs a la zona del projecte, I-DE Redes Eléctricas Inteligentes, SAU, promou l'execució d'una línia aèria trifàsica de doble circuit 66 kV d'interconnexió entre ST Rambleta i STR Moncofa en els termes municipals de la Vall d'Uixó i Nules (Castelló) i l'ampliació de la subestació transformadora de 132/66/20 kV ST Rambleta (la Vall d'Uixó).  
En relació amb la subestació transformadora, consten antecedents al projecte d'ampliació en l'expedient 071/94-AIA, per al qual es va emetre la corresponent declaració d'impacte ambiental (DIA) favorable condicionada, en data 3 de juliol de 1996.  
En data 5 d'agost de 2020, el Servici Territorial d'Indústria i Energia de Castelló (òrgan substantiu) va sol·licitar a este òrgan ambiental l'avaluació d'impacte ambiental simplificada del projecte d'ampliació de la subestació transformadora de 132/66/20 kV ST Rambleta (ATRCCT/2019/84/12) i del projecte de nova línia aèria trifàsica doble circuit d'interconnexió entre l'ST Rambleta i l'STR Moncofa (ATLINE/2019/86/12), iniciant-se el present expedient d'avaluació d'impacte ambiental. Es va adjuntar a l'ofici:  
 Sol·licitud del titular per a avaluació d'impacte ambiental.  
 Projecte de la línia elèctrica.  
 Projecte d'ampliació de l'ST Rambleta (part 1 i 2).  
 Document ambiental per a la línia i la subestació.  
En el si de la tramitació de l'autorització administrativa, l'òrgan substantiu va realitzar el tràmit d'informació pública de la línia elèctrica mitjançant anunci en el DOGV núm. 8752, de 2 de març de 2020. Les modificacions en el traçat de la línia van motivar un nou tràmit d'informació pública, publicant-se en el DOGV núm. 9204, de 28 d'octubre de 2021. Així mateix, el projecte d'ampliació de l'ST Rambleta es va sotmetre a informació pública mitjançant publicació en el DOGV núm. 8914, de 28 de setembre de 2020. Durant el període d'informació pública no es van presentar al·legacions de caràcter ambiental als projectes.  
  
En data 16 de maig de 2022, revisada la documentació remesa per l'òrgan substantiu, este òrgan ambiental va procedir a realitzar consultes a les administracions públiques afectades: Ajuntament de Nules, Ajuntament de la Vall d'Uixó, Confederació Hidrogràfica del Xúquer, Direcció General de Política Territorial i Paisatge i Subdirecció General de Medi Natural i Avaluació Ambiental.  
En resposta a les consultes realitzades per este òrgan ambiental, es van remetre els informes següents:  
 En data 16 de juny de 2022, l'Ajuntament de la Vall d'Uixó emet informe tècnic en relació amb l'ampliació de la subestació transformadora ST Rambleta i nova línia aèria trifàsica doble circuit 66 kV d'interconnexió entre ST Rambleta i STR Moncofa, indicant que han de tramitar-se les oportunes autoritzacions administratives en matèria de contaminació atmosfèrica i de sòl, i que s'han de completar i millorar les mesures preventives i correctores per als riscos de col·lisió i electrocució d'avifauna. Així mateix, indica que atesa la presència de sòl forestal ordinari en l'àmbit d'actuació, durant les obres i l'explotació, s'haurà de complir el que es disposa en el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants, annex IX del Decret 91/2023, de 22 de juny, del Consell, pel qual s'aprova el reglament de la Llei 3/1993, de 9 de desembre, forestal de la Comunitat Valenciana.  
 En data 16 de juny de 2022, la Secció Forestal de la Direcció Territorial de Castelló emet informe de caràcter favorable.  
 En data 4 d'octubre de 2022, la Confederació Hidrogràfica del Xúquer informa sobre el projecte d'ampliació de la subestació transformadora de 132/66/20 kV ST Rambleta i del projecte de nova línia aèria trifàsica doble circuit 66 kV d'interconnexió entre ST Rambleta i STR Moncofa, indicant que l'ampliació de la subestació ST Rambleta suposa l'ocupació de zona de policia del barranc de Torremocha. Per un altre costat, la línia elèctrica d'alta tensió projectada creua els barrancs Randero, Torrasa i Torremocha. Prèviament a l'inici dels treballs en la zona de policia de llit públic, s'haurà de comptar amb l'autorització d'este organisme. Las aigües pluvials en la zona d'ampliació de la subestació seran arreplegades per canonades drenants i arquetes que les canalitzaran a través d'un col·lector fins a connectar-la amb la xarxa existent. Es recorda que en la zona de flux preferent dels llits no pot autoritzar-se activitats vulnerables enfront de les avingudes ni activitats que suposen una reducció significativa de la capacitat de desguàs.  
  
En data 20 de gener de 2023, el Servici Territorial d'Indústria i Energia de Castelló (òrgan substantiu) va aportar a l'expedient nova documentació, annex al projecte tècnic de la línia i nou document ambiental per a la línia i l'ST Rambleta, redactats a fi de donar compliment als condicionants imposats per l'Ajuntament de Nules i pel Ministeri de Transport, Mobilitat i Agenda Urbana (Unitat de Carreteres de Castelló). Així mateix, va remetre els informes dels organismes afectats, obtinguts en el si de la tramitació administrativa, conforme al que es preveu en el Decret 88/2006, i els esmentats informes són els següents:  
  
 Informe favorable d'ADIF, de 13 de gener de 2020, en relació amb la línia aèria, en què dona la seua conformitat amb les obres indicades.  
 Informe favorable condicionat del Servici Territorial de Medi Ambient de Castelló, de 29 de gener de 2020.  
 Informe favorable condicionat de Telefónica de España, SAU, de 30 de setembre de 2021, en el qual s'indica que ha de donar-se compliment a la normativa vigent en relació amb els paral·lelismes i creuaments amb línies de telecomunicació i en particular, els reglaments electrotècnics d'alta i baixa tensió.  
 Informe favorable condicionant de l'Ajuntament de Nules, de 28 d'octubre de 2021, que indica que per a l'obtenció de l'autorització administrativa, el promotor haurà d'assumir la redacció, execució (agent urbanitzador) i legalització de la línia soterrada en el tram qualificat com a sòl urbanitzable pel Pla general d'ordenació urbana de Nules, i també el desmunt de la línia aèria i la instal·lació de suports de conversió aereosubterranis, si fora necessari.  
 Informe favorable de la Direcció General de Carreteres de la Demarcació de Carreteres de l'Estat en la Comunitat Valenciana, de 28 de setembre de 2022, a la línia.  
 Informes favorables de l'Ajuntament de la Vall d'Uixó, emesos el 26 d'abril de 2021 i el 4 de novembre de 2021, a la línia.  
 Informe favorable (resolució d'autorització) de la Confederació Hidrogràfica del Xúquer, de 24 de setembre de 2021. L'autorització d'instal·lació de la línia elèctrica aèria, segons el projecte denominat nova línia aèria trifàsica doble circuit 66 kV d'interconnexió entre Rambleta i STR Moncofa en els termes municipals de la Vall d‘Uixó i Nules (Castelló), amb encreuament del barranc de Randero (entre suports núm. 5 i 6), estarà subjecta al compliment dels condicionants imposats en la resolució.  
Posteriorment, en data 24 de maig de 2023, el Servici de Gestió Territorial emet informe en el qual indica que l'ampliació de la subestació no està afectada per risc d'inundació i no té altres incidències territorials rellevants, considerant-la compatible. La línia aèria entre l'ST Rambleta i l'STR Moncofa, es troba afectada per perillositat geomorfològica, sent incompatible amb el territori.  
En data 25 de gener de 2024, l'òrgan substantiu remet escrit redactat pel promotor, en resposta a l'informe del Servici de Gestió Territorial, en el qual justifica la impossibilitat de repotenciació de línies aèries existents, d'execució subterrània de la línia, i també que l'increment en el risc d'inundació produït pels suports és mínim, al no suposar una barrera física al pas de l'aigua. Així mateix, aporta pla amb el traçat de la línia en el qual es reflectixen les coordenades dels suports.  
  
A la data de l'emissió de l'informe d'avaluació ambiental, no s'ha rebut informe del Servici d'Infraestructura Verda i Paisatge. No obstant això, vist l'àmbit en el qual es desenvolupa el projecte i les característiques d'este, este òrgan disposa d'elements de juí suficients per a continuar amb el procediment d'avaluació d'impacte ambiental simplificada.  
  
Atenent al criteri de l'Advocacia General de la Generalitat (ref. C/I/10410/2023 23795, de 27.10.2023), la present resolució determina, als sols efectes ambientals, la conveniència de realitzar l'actuació i les condicions en què ha de realitzar-se, sense que calga conéixer qüestions urbanístiques (inclusivament relatives a l'atribució d'ús i aprofitament en sòl no urbanitzable) dirigides a l'òrgan substantiu.  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'esta.  
Característiques del projecte  
El projecte té per objecte l'execució d'una línia elèctrica aèria a 66 kV, de doble circuit, d'interconnexió entre ST Rambleta (punt inicial) en el terme municipal de la Vall d'Uixó i l'STR Moncofa en Nules (Castelló), i l'ampliació de la subestació transformadora ST Rambleta de 132/66/20 kV.  
El traçat projectat discorrerà en aeri, fins a les proximitats de l'STR Moncofa, on s'instal·larà un suport, entre els suports existents 929146 i 929145, per a l'entroncament amb la línia L- Moncofa-Sagunt.  
  
La línia elèctrica amb conductor LA-180 tindrà una longitud total de 3.375 m, dels quals 1.972 m discorren pel terme municipal de la Vall d'Uixó i 1.403 m pel de Nules. Comptarà amb 18 suports metàl·lics de tipus gelosia (1-18), amb fonamentació monobloc prismàtic de formigó en massa (tipus HM-150).  
L'ampliació de la subestació ST Rambleta es realitzarà sobre la parcel·la ja ocupada de 12.809 m², sense augment de superfície. S'ampliarà el sistema de 132 kV i 20 kV, i s'instal·larà un nou sistema de 66 kV. Las actuacions a realitzar són:  
El sistema de 132 kV es configurarà en simple barra partida, dividint la barra actual en dos semibarres, sobre les quals s'instal·larà una posició de transformació i una posició de mesura en la barra 1, i en la barra 2 es renovaran els transformadors.  
Així mateix, en les posicions L2/Sagunt, L3/Vila-realsud i T-1 se substituiran els transformadors d'intensitat de les posicions, i es renovaran els seccionadors (a motoritzats). S'instal·larà un nou sistema de 66 kV amb relació de transformació 132/66 kV. Per a l'ampliació del sistema de 20 kV s'instal·larà un transformador de 132/20 kV i un nou mòdul de cel·les blindades en mitjana tensió associades a este. S'ampliarà desmuntant la barra 2 existent i instal·lant amb un nou bloc de cel·les blindades amb aïllament en SF6 per a instal·lació interior. L'ampliació es completa amb un nou edifici per a control en una sola planta, prefabricat de formigó, amb una superfície de 68,44 m².  
  
La línia projectada travessarà la carretera nacional N-340, la línia de ferrocarril València-Barcelona, el barranc de Randero, el barranc de la Torrasa, i també l'assagador de Caminàs i la sendera sobre la Via Augusta.  
Ubicació del projecte  
En el document ambiental s'analitzen tres alternatives de traçat per a la línia, sent totes elles aèries. Se selecciona l'alternativa 1, la de menor longitud, que evita el pas per la parcel·la amb drets miners i per l'edifici de la infraestructura de ferrocarril, reduint així l'afecció ambiental i territorial del projecte.  
La línia elèctrica tindrà el seu origen en la subestació Rambleta, situada a 2 km al sud-oest del nucli urbà de Nules i a 3 km al nord-est del nucli urbà de la Vall d'Uixó i finalitzarà en l'entroncament amb la línia L-Moncofa-Sagunt, en les proximitats de l'STR Moncofa (a 1 km al nord-est del nucli urbà de Moncofa).  
Consultat el visor cartogràfic i concorde amb els plans generales de la Vall d'Uixó i Nules, la línia elèctrica discorre per sòl no urbanitzable comú en els trams compresos entre els suports 1-5, 6-10 i 14-18. Entre els suports 5 i 6, el traçat creua el barranc Randero, sent zona rural protegida per llits (domini públic, SNU-P). Els suports 11, 12 i 13 se situen sobre zona urbana industrial (SU), sent actualment parcel·les agrícoles.  
  
Les obertures compreses entre els suports 13 i 14 i 15 i 16 travessen la carretera N-340 (PK 952+775) i la línia de ferrocarril València-Barcelona (PK 47+353).  
En l'àmbit d'ubicació del projecte es localitza una parcel·la amb drets miners (referència cadastral 99475G558536746075EQ, polígon 4, parcel·la 125, de la Vall d'Uixó) de superfície 0,37 ha amb explotació d'arenes. El traçat de la línia elèctrica no discorre per esta parcel·la, sent el suport núm. 10 el més pròxim, situant-se a 42 m.  
En relació amb l'ampliació de la subestació ST Rambleta, el document ambiental valora una alternativa (ampliant-se en la parcel·la ja ocupada) i l'alternativa 0, la qual es descarta en ser necessari atendre les necessitats de la demanda, i també oferir un servici continu i de qualitat als usuaris de la zona. L'alternativa estudiada reduïx l'afecció ambiental i territorial del projecte.  
Característiques del potencial impacte  
En l'execució de noves línies aèries, les afeccions més rellevants sobre la coberta vegetal de l'entorn es donen en la fase de construcció. La línia elèctrica projectada discorre en la majoria del traçat per àmbit agrícola, estant els terrenys alterats per l'ús actual. L'ampliació de la subestació transformadora es realitza en la parcel·la ja afectada per la subestació existent. L'emplaçament no es troba inclòs en l'àmbit d'espais naturals protegits o espais de la Xarxa Natura 2000 o elements naturals d'interés que puguen veure's afectats per l'actuació. Els espais protegits més pròxims se situen a 2,2 km de l'ST Rambleta, cap al nord-oest (ZEPA Serra d'Espadà) i a 2,4 km a l'est del suport 18 (ZEC i LIC Marjal de Nules).  
La totalitat de la línia es troba dins de l'àrea d'influència antròpica (de la zona d'amortiment d'impactes) del Pla d'ordenació dels recursos naturals de la Serra d'Espadà, aprovat per Decret 218/1997, de 30 de juliol, del Govern Valencià.  
L'informe emés el 29 de gener de 2020, per la Secció Forestal de la Direcció Territorial de Castelló, indica que havent consultat al director del Parc Natural de la Serra d'Espadà i prenent en consideració la normativa mediambiental, l'actuació és compatible, no sent necessària una avaluació detallada dels seus efectes sobre Xarxa Natura 2000. No obstant això, indica que s'haurà de preveure l'adequada gestió dels residus d'obra i evitar l'abandó dels materials sobrants d'excavació, i s'hauran d'incloure les mesures adequades de protecció de l'avifauna contra la col·lisió i/o electrocució.  
Consultada la cartografia de l'IDEV, en l'àmbit de la línia elèctrica i de la subestació no s'afecten reserves de fauna, ni microreserves de flora, ni plans de recuperació, ni s'inclouen hàbitats d'interés comunitari.  
Després de la consulta realitzada al Banc de dades de la biodiversitat de la Comunitat Valenciana (BDBCV), no apareix cap espècie amenaçada ni prioritària en les quadrícules que ocupa la línia aèria i la subestació.  
La línia projectada afecta l'àrea de protecció de l'avifauna per línies elèctriques, inclosa en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'amplien les zones de protecció de l'avifauna contra la col·lisió i electrocució. En conseqüència, l'informe emés per l'òrgan competent en medi natural indica que la línia proposada haurà d'ajustar-se als criteris establits en el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
La línia elèctrica projectada no presenta afeccions directes sobre zones qualificades com a sòl forestal (PATFOR). No es localitzen en l'àrea d'ubicació del projecte forests d'utilitat pública. Únicament els suports 14 i 15 se situen pròxims a terreny forestal. S'haurà de complir amb el que es disposa en el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants, annex IX del Decret 91/2023, de 22 de juny, del Consell, pel qual s'aprova el reglament de la Llei 3/1993, de 9 de desembre, forestal de la Comunitat Valenciana. Finalitzades les obres, es procedirà a la neteja de la zona i reposició de les afeccions generades.  
La línia creuarà el barranc de la Torrasa i el barranc de Randero, en les obertures compreses entre els suports 2 i 3 i 5 i 6, respectivament. El suport 3 està situat dins dels 50 m de llit fluvial resta (barranc de la Torrasa). En relació amb la subestació, l'informe emés per la Confederació Hidrogràfica del Xúquer indica que l'ST Rambleta suposa l'ocupació de la zona de policia del barranc de Torremocha.  
  
D'acord amb la cartografia del PATRICOVA, la línia es troba afectada per perillositat geomorfològica, per ventalls torrencials i ventalls pluvials, en la pràctica totalitat dels 18 suports, estant exempts d'afecció els suports 8 i 9. L'informe emés pel Servici de Gestió Territorial indica que de conformitat amb la normativa del PATRICOVA, atés que l'actuació se situa sobre sòl no urbanitzable, és aplicable l'article 18.2, de manera que per a poder eximir-se justificadament de la prohibició d'alguns dels usos regulats en l'apartat 2, haurà de presentar estudi específic i detallat de la zona on es justifique l'escassa incidència del risc d'inundació en relació amb l'activitat a implantar.  
  
No obstant això, la normativa PATRICOVA, en el seu article 21.1, indica que les infraestructures que se situen en la superfície del terreny, els suports d'infraestructures aèries, els elements superficials de les infraestructures subterrànies o qualsevol element que discórrega, se situe o creue una zona inundable a una cota superior en trenta centímetres (30 cm) a la del terreny circumdant, no hauran de provocar un increment del risc d'inundació en els usos urbans actuals o planificats.  
Amb este tipus d'infraestructures, donat el seu caràcter puntual (en relació amb els suports) i permeabilitat, la seua esveltesa i l'absència d'elements sensibles, no cal esperar que s'incremente la perillositat, per la qual cosa no fa previsible una incidència sobre el risc associat que puga generar un impacte ambiental crític. El promotor ha presentat escrit justificatiu en matèria d'inundabilitat i estudi d'alternatives al traçat aeri.  
La Confederació Hidrogràfica del Xúquer emet resolució d'autorització per a la instal·lació de la línia aèria, amb encreuament en aeri sobre el barranc de Randero, estant subjecta al compliment de les condicions indicades en la resolució d'autorització.  
En relació amb la presència de vies pecuàries al llarg del traçat, la línia aèria travessa amb la via pecuària Assagador de Caminàs, d'amplària 6 m. L'òrgan competent en vies pecuàries indica que no s'afecta el domini públic de la via pecuària, i que es produïx creuament amb la sendera de la Via Augusta, emetent informe favorable condicionat a l'adequada gestió de residus i a l'adopció de mesures de protecció de l'avifauna contra la col·lisió i electrocució.  
Respecte a l'afecció al patrimoni arqueològic, consultat l'inventari de la Direcció General de Patrimoni Cultural, en les proximitats del traçat de la línia (a menys de 200 m) no es localitzen jaciments arqueològics, situant-se el més pròxim a 1.000 m de la zona d'estudi (camí del Pou, UTM: 740800/4412200). Al tractar-se d'un àmbit ja afectat, no s'estimen nous impactes, no obstant això, si durant l'execució de les obres es trobaren restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, adoptant les mesures pertinents per a la seua protecció i conservació, de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
Respecte a l'afecció al paisatge, conforme a l'indicat en el document ambiental, el nou traçat discorre pròxim a altres infraestructures en l'entorn i els suports es localitzen entre camps de cultiu, per la qual cosa s'atenua la seua intrusió visual, afavorint així l'emmascarament de la nova línia.  
En fase d'execució, es reduïx la necessitat de realitzar labors de tala o poda per a l'establiment de la zona de seguretat del nou conductor projectat i de l'ampliació projectada. La proximitat d'esta alternativa a camins rurals i vials de servici existents facilita l'accés a obra, s'evita l'obertura de nous accessos per a la instal·lació de suports i per a l'ampliació de la subestació transformadora. S'estima que l'afecció potencial estarà associada a la dispersió de pols, soroll i generació de residus. S'adoptaran mesures preventives encaminades a reduir la magnitud de l'afecció (adequat manteniment de la maquinària per a evitar vessaments, evitar apilaments fora dels camins existents, etc.), per la qual cosa no s'estima rellevant. Finalitzats els treballs es procedirà a la neteja de la zona i reposició d'afeccions generades. Els residus produïts es retiraran i es gestionaran a través de gestors autoritzats. El document ambiental especifica de manera general les mesures a aplicar per a la correcta gestió de residus, que per les característiques de les obres previstes, seran de poca importància.  
  
Durant l'execució del projecte es poden produir efectes positius sobre la població activa per la generació d'ocupació. Les noves línies elèctriques milloraran els servicis existents augmentant la qualitat i capacitat del subministrament.  
El funcionament de les subestacions i línies elèctriques poden produir modificacions dels camps elèctrics i magnètics en l'entorn pròxim a la instal·lació. El seu valor és major en els voltants i en particular, sota la seua projecció, decreixent amb la distància. En este sentit, el document ambiental preveu que els valors de camp seran molt inferiors als límits que, amb caràcter preventiu, estan establits en el Reial decret 1066/2001, de 28 de setembre, pel qual s'aprova el Reglament que establix condicions de protecció del domini públic radioelèctric, restriccions a les emissions radioelèctriques i mesures de protecció sanitària enfront d'emissions radioelèctriques.  
  
El document ambiental preveu les mesures preventives i correctores que tenen com a finalitat previndre, mitigar o eliminar els impactes negatius que es puguen produir sobre el medi ambient durant les fases de construcció i funcionament.  
S'inclou un programa de vigilància ambiental, a fi d'implementar el seguiment ambiental del projecte durant les fases d'execució i explotació i garantir l'efectivitat de les mesures aplicades. El seu desenvolupament es plasmarà en informes periòdics.  
Consideracions jurídiques  
El projecte constituïx un supòsit d'avaluació d'impacte ambiental simplificada, segons el que es preveu en l'article 7.2 de la Llei 21/2013, de 9 de desembre, d'avaluació ambiental, en concordança amb l'epígraf 4.b del seu annex II.  
L'expedient ha seguit el tràmit d'avaluació d'impacte ambiental simplificada previst en la secció segona del capítol II del títol II de la Llei 21/2013, de 9 de desembre, d'avaluació ambiental.  
L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental, la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.  
  
Por tot quant antecedix, a proposta del Servici d'Avaluació d'Impacte Ambiental, fent ús de les atribucions que posseïsc, resolc:  
  
Primer  
Estimar que el projecte de nova línia elèctrica aèria trifàsica doble circuit 66 kV d'interconnexió entre l'ST Rambleta i l'STR Moncofa, juntament amb el projecte d'ampliació de la subestació transformadora de 132/66/20 kV ST Rambleta promogut per I-DE Redes Eléctricas Inteligentes, SAU, el traçat de la qual discorre pels termes municipals de la Vall d'Uixó i Nules (Castelló), sense perjuí de la prèvia obtenció de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del present informe, en particular:  
1. La línia elèctrica entre l'ST Rambleta i l'STR Moncofa complirà amb les especificacions tècniques que establix el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
2. Es respectarà la zona de flux preferent dels llits presents al voltant de l'àmbit del projecte i, si és el cas, s'obtindrà abans de l'execució de l'obra, la preceptiva autorització de la Confederació Hidrogràfica del Xúquer per a l'ocupació de les seues zones de policia, de conformitat amb l'article 9.d del Reglament del domini públic hidràulic.  
  
3. A causa de la proximitat de les actuacions a sòl forestal, haurà d'incorporar-se el plec general de normes de seguretat en prevenció d'incendis forestals a observar en l'execució d'obres, treballs i aprofitaments forestals, que es realitzen en terreny forestal o en els seus voltants, d'acord amb l'annex IX del Decret 91/2023, de 22 de juny, del Consell, pel qual s'aprova el reglament de la Llei 3/1993, de 9 de desembre, forestal de la Comunitat Valenciana.  
4. Els suports i les seues fonamentacions quedaran fora de l'ample legal de la via pecuària Assagador del Caminàs (de 6 metres). No s'apilaran restes de materials sobre esta, havent de traslladar-se a abocador autoritzat.  
5. S'executaran les mesures de protecció i conservació del patrimoni paleontològic, arqueològic o etnogràfic. Si durant l'execució de les obres es produïxen troballes, el promotor haurà de posar el fet en coneixement de la Conselleria de Cultura de manera immediata, adoptant les mesures pertinents per a la seua protecció i conservació, de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
6. Las accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjuí de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjuí dels que, si és el cas, siguen procedents en via administrativa o judicial enfront de l'acte, si és el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 6 de febrer de 2024. El director general d'Urbanisme, Paisatge i Avaluació Ambiental: Miguel Ángel Ivorra Devesa.»